Podcastin tekstivastine

Kohtaamisen merkitys – opettajan ja opiskelijan vuorovaikutus ammatillisessa koulutuksessa

tekijät
Eija Honkanen, yliopettaja Haaga-Helia
Katri Honkasalo, kehittäjäopinto-ohjaaja Keuda

Eija: Tervetuloa kuuntelemaan podcastia, jossa me pysähdymme opettajan ja opiskelijan välisen vuorovaikutuksen äärelle, eli puhutaan kohtaamisen merkityksestä. Olen Eija Honkanen ja toimin opettajana Haaga-Heliassa. Omassa työssäni näen miten paljon kohtaamiset vaikuttavat opiskelijoiden kokemuksiin itsestä ja heijastuvat toisaalta oppimiseen ja siihen, miten he kokevat oppimisympäristön. Ja tänään puhumme tästä aiheesta Katrin kanssa. Tervetuloa mukaan. Kerrotko Katri lyhyesti alkuun kuka olet ja mikä on suhteesi opetustyöhön, vuorovaikutukseen ja opiskelijoiden kohtaamiseen.

Katri: Kiitoksia minunkin puolestani ja tervetuloa kuulolle. Olen Honkasalon Katri ja olen kehittäjäopinto-ohjaajana Keski-Uudenmaan koulutuskuntayhtymä Keudassa. Ja minulle opinto-ohjaajana vuorovaikutus näkyy kyllä ihan päivittäisessä työssä. Oikeastaan opiskelijoiden kohtaamistilanteissa siinä, uskaltaako ne kuinka paljon kysyä tai minkälaisia taustoja siellä on; uskaltaako epäonnistua. Ja toisaalta ihan siinä, että kuinka me saadaan niitä opiskelijoiden asioita hoidettua sitten eteenpäin.

Eija: Katri, mainitsitkin tuossa ohjaukseen liittyen monenlaisia vuorovaikutustilanteita jo. Kun me puhutaan opettajan ja opiskelijan vuorovaikutuksesta, niin me puhutaan paljon muustakin kuin puheesta. Eli mitä se vuorovaikutus sinun mielestä Katri on oikeastaan siellä ammatillisen oppilaitoksen arjessa? Muutaman mainitsinkin, mutta mitä lisää?

Puhuja 2
No. Jotenkin mä itse ajattelen, että tämmöinen vanhan kansan sanonta, että miksi meillä on 2 korvaa ja yksi suuni on aika aika tämmöinen konkreettinen esimerkki niistä kohtaamistilanteista. Eli tää vanha ajatus on hyvä siinä opettajan työssä muistaa, että siinä kohtaamisessa on muutakin kun se puhe. Eli semmoista kuuntelemista, mutta ei pelkästään sitä että itse puhua palpetaan ja täytetään tyhjät tilanteet puheella, vaan annetaan opiskelija puhua siitä, mikä sillä hetkellä on tärkeätä ja yritetään ymmärtää ja ehkä vähän tulkita sieltä rivien välistä.

Puhuja 1
Joo, kyllä eli rivien väri välinen tulkinta onkin sitä hyvin merkityksellistä. No, tähän vuorovaikutukseen liittyy kohtaaminen luottamus, niinku sä sanoit, Katri, että uskaltaako kysyä, ja sitten arvostus. Ja näitä kohtaamisiahan monenlaisia, että tavataan käytävillä ohimennen. Toisaalta siellä luokkatilassa tai opetustilassa, työn tekemisen äärellä verkossa, sovitusti erilaisissa tapaamisissa, vaikka esimerkiksi alaikäisen huoltajan kanssa. Ja ehkä kaikkein tärkein kohtaaminen on kuitenkin sen opiskelijan kanssa kohtaaminen. Ja kun puhutaan luottamuksesta, niin vuorovaikutuksessahan se syntyy siitä, että ihminen kohdataan arvostaen sellaisena kuin hän on. Ja opiskelija voi luottaa siihen, että häntä kunnioitetaan ihmisenä sen olemuksen, kokemuksen ja osaamisen kanssa, mikä hänellä on. Ja tänä päivänähän yhä useampi opiskelija ammatillisessa koulutuksessa on hyvin nuori, peruskoulusta suoraan opiskelemaan tullut, jonka elämänkokemus on sitä nuoren ihmisen elämänkokemusta ja työkokemus on hyvin vähäistä. Opiskelija rakentaakin parhaimmillaan sen nuoren aikuisen identiteettiä ja peilaa sitten sitä olemustaan ja ominaisuuksiaan muihin, saaden itselleen sitten vahvistusta siihen omaan olemiseensa ja olemukseensa - tai sitten ei. Ja mun mielestä on hyvä myös muistaa, että jokainen kohtaaminen on tärkeä ja opiskelijalle hyvin merkityksellinen.

Puhuja 2
Kyllä. Kohtaaminen etenkin ammatillisessa koulutuksessa ja näiden nuorten oppivelvollisten kanssa, joita itse työssäni paljon kohtaan on tosi tärkeä, koska monella opiskelijalla on siellä taustalla kokemusta niistä vanhoista taustoista ja vanhoista opettajista. Ja sitten kun ollaan uuden alun ja uusien oppimisympäristöjen kanssa tekemisissä niin kohtaamisen merkitys on isoja. Siinä ruvetaan rakentamaan sitä ehkä tulevaisuuden ammatti-identiteettiä ja montaa muuta asiaa sen opiskelijan kanssa. Ja tämmöiset onnistuneet kohtaamiset on sen takia tosi merkityksellisiä heti alusta opintojen alusta.

Puhuja 1
Kyllä, koska ne kaikki vanhat kokemukset tulee siihen tilanteeseen ja sitten niitä joudutaan esimerkiksi osin ehkä purkamaan.

Puhuja 2
Kyllä ja siinä saa välillä opettaja olla kyllä aikamoinen tulkitsija, että sieltä myös rivien välistä osaa löytää niitä asioita, koska eihän ne opiskelijat heti tule taas sitä kaikkea mikä siellä taustalla on, vaan joutuu vähän ehkä itsekin miettimään ja ja kuulostelemaan sitä tilannetta.

Puhuja 1
Kyllä. Ja tää luottamuksen rakentaminen vuorovaikutuksessa sehän onkin pohjana sille turvallisuuden tunteelle ihmissuhteissa myös siellä oppilaitoksessa. Kun mietitään opettajani opiskelijan vuorovaikutusta, niin hyvin keskeistä ja tärkeää siinä on toi myötätuntoinen kohtaaminen ja se myötätunnon osoittaminen. Myötätuntoinen kohtaaminenhan tarkoittaa sitä, että opettaja osoittaa, että hän kunnioittaa ja arvostaa opiskelijaa ja on valmis auttamaan häntä, kun opiskelija sitä apua tai tukea tarvitsee ja sitä tarvitaan.

Puhuja 2
Kyllä jotenkin itse mä koen, että tämmöinen hyvä vuorovaikutus ei synny niissä isoissa hetkissä välttämättä, vaan se on koko ajan läsnä, mutta ne pienet kohtaamiset on tosi merkityksellisiä.

Puhuja 1
Kyllä ja sitä rakennetaan koko ajan, ja tätä myötätuntoahan voi osoittaa monin eri tavoin. Niitä on silmiin katsominen, eleet, ilmeet käytös ja pysähtyminen siihen hetkeen kohtaamisessa ja vuorovaikutuksessa.

Puhuja 2
Joo ja ehkä ihan jo semmoinenkin, että muistetaan toisten nimiä ja niin ehkä huomataan, että jos vaikka joku puuttuu niin osataan reagoida myös sellaisiin tilanteisiin.

Puhuja 1
Kyllä.

Puhuja 2
Kyllä, niitä kohtaamisen hetkiä.

Puhuja 1
Kyllä ja tätä turvallisuuttahan viestitään muun muassa sillä, että opettajan voi luottaa ja hän on aidosti sen opiskelijan puolella ja puhuu myös siitä opiskelijalle. Hän muistaa, että opiskelija on päähenkilö näissä omissa asioissaan, häntä ei ohiteta. Toisaalta ei päätetä opiskelijan puolesta tai jotain vastaavaa, ja lisäksi se luottamus siellä arjessa ja siinä vuorovaikutuksessa on sitä, että vain opiskelijan luvalla viedään niitä asioita eteenpäin. Ja kerrotaan etukäteen myöskin se, että miten niistä asioista aiotaan puhua eteenpäin.  Ja ehkä parasta kuitenkin on se, että se tehdään yhdessä opiskelijan kanssa, jolloin se opiskelija on siinä osallinen ja saa ehkä malliakin siitä, että miten näistä asioista puhutaan, varsinkin kun puhutaan nuorista. Ja tulee vielä mieleen, että sitä turvallista vuorovaikutusta on hyvä myös käsitellä opiskelijoiden kanssa ryhmässä eli keskustellaan yhdessä mitä se tarkoittaa käytännössä ja minkälainen se vuorovaikutus ryhmässä heidän mielestään on sellaista, mikä on turvallista ja mikä aiheuttaa toisaalta turvattomuutta tai epäluottamusta.

Puhuja 2
Joo, tämä vuorovaikutus ja kohtaaminen on läsnä niinku ihan joka tilanteessa, että ollaan sitten siellä ryhmätilanteessa tai sitten kohdataan käytävällä tai siinä siinä ohimennessä, että jotenkin itse ajattelen, että se pitäisi olla semmoinen sisäänrakennettu moodi. Toki opettajilla on huonoja päiviä, kaikilla on hyviä päiviä, mutta silloin kun kohdataan niin koitetaan ihan hetkiseksi rauhoittua ja keskittyä siihen tilanteeseen.

Puhuja 1
Loppujen lopuksi se ei vie aikaa enempää.

Puhuja 2
Niinpä.

Puhuja 1
No, enemmänkin ajan rinnalla se on sitä opiskelijan näkemistä ja kohtaamista, joka osoitetaan sanoin ja teoin. Elikkä just se pysähtyminen kertoo siitä, että olen sinun kanssasi ja huomaan sinut. Vaikka siellä käytävällä kun opiskelija kysyy jotain, niin sitä vastausta ei huudetakaan samalla kun kävellään ohi, vaan hetkeksi pysähdytään sen opiskelijan äärelle niin kun mainitsit.

Puhuja 2
Niin ja niin kun mainitsit niin katsotaan vaikka silmiin eikä tuijotella kelloa tai tai jos opiskelija tulee sun luokse niin pistetään se läppäri hetkeksi sivuun ja kohdataan.

Puhuja 1
Kyllä elikkä ei puhuta läppärin kautta.

Puhuja 2
Kyllä.

Puhuja 1
Ja usein näillä nuorilla on vielä murrosiän myllerrys aivoissa, mikä ohjaa toimintaa ja tunteet on tosi vahvasti mukana ja ne vaihtelee vielä suuresti. Ja kohtaamisessa esimerkiksi tunnekokemus ohjaa vahvasti opiskelijan -  nuoren opiskelijan - ajattelua ja sitä mitä opiskelija siitä kohtaamisesta ajattelee, miten hän itse suhtautuu siinä tilanteessa tai mitä hän ajattelee jälkeenpäin siitä. Ja millaista viestiä, niin kun hän vie sitten eteenpäin tästä vuorovaikutuskokemuksesta vaikka opiskelijakavereille tai työelämään tai niille vanhemmille. Oppilaitoksessahan on tosi paljon niitä kohtaamisia ja erilaisia vuoro vaikutustilanteita opiskelijoille ja opettajille. Katri, mitä sä ajattelet opettajien työn näkökulmasta tätä vuorovaikutusta ja kohtaamista, kun sitä tapahtuu niin paljon siellä arjessa.

Puhuja 2
No, mä jotenkin itse ajattelen, että jos tämmöisiä pieniä asioita muistaa ja huomioi siinä omassa työssä niin se ei ole keneltäkään pois. Se ei ole pois sun omasta työajasta tai sen opiskelijan ajasta, vaan nimenomaan nää on niitä millä rakennetaan sitä tulevaisuuden tekijää ja sitä meidän amiksen ammattitaitoista työntekijää, koska hän myös oppii niitä vuorovaikutustaitoja siitä, että hänet kohdataan ja annetaan hyvän kiertää.

Puhuja 1
Aivan.

Puhuja 2
Ja sitten taas toisaalta, kun puhutaan kunnioittavasti, niin kyllähän se rakentaa sen opiskelijan sitä identiteettiä, ja antaa tilaa ja sitä turvallisuutta kasvaa ja oppia uusia asioita.  Että ammatillisessa koulutuksessa kuitenkin joka päivä on jollain paikka oppia jotain uutta, niin jos sä et ole turvallisesti siinä tilanteessa, niin kyllä se oppiminen käy hankalaksi. Ja toisaalta se, että luottaa opettajaan, niin auttaa myös siihen, että uskalletaan kysyä ja sitä myötä oppia niitä asioita ja viedä sitä omaa asiaa eteenpäin.

Puhuja 1
Kyllä. No puhutaanpa sitten vähän haastavista vuorovaikutustilanteista. Haastavimpia ovat ehkä on ristiriitatilanteet, joissa esimerkiksi tulee mielipide-erot esille ja siihen liittyy hyvin vahvasti sitten ne tunteet mitä tunnetaan siinä. Ne tunnereaktiot, jotka ohjaa vahvasti mitä me sanotaan ja miten me käyttäydytään.  Silloin erityisesti se, mitä me sanomme, puhumme, teemme tai muu, niin se ei ole niin kontrolloitua kuin tavallisesti. Ja nämä ristiriitatilanteethan voi olla kahden ihmisen välisiä siellä vuorovaikutuksissa ja kohtaamisissa, useamman ihmisen välisiä, ja ne syntyy hyvin monista eri syistä. Voi olla, että tilanteita ei ehkä ennakoida riittävästi. Esimerkiksi tiedottaminen on monta kertaa sellainen tai valmistelemalla tai valmistautumalla ennakkoon erilaisiin tilanteisiin, ja se voi aiheuttaa hämmennystä ja epätietoisuutta. 

Mutta sitten tulee mieleen, että voi olla myöskin se, että tulkitaan se toisen ihmisen tekeminen tai sanominen jotenkin toisin kuin mitä se henkilö on tarkoittanut. Ja voi olla että on luvattu että tehdään näin ja sitten se ei toteudukaan, jolloin pettymys on suuresti läsnä. Tai sitten, että meiltä puuttuu se yhteinen samanlainen ymmärrys asioista. Ja voi olla, että me puhutaan samasta asiasta aivan eri tarkoituksella tai eri ymmärryksellä. Ja tärkeätä onkin silloin sellaisen kielen käyttö, että me kaikki ymmärretään sitä ja että se kieli on riittävän selkeää, ja toisaalta, että me annetaan aikaa ajattelulle siinä vuorovaikutuksessa ja kohtaamisessa, niin auttaa sen yhteisen ymmärryksen rakentamisessa. Ja sitten toisaalta voi olla niin semmoisiakin tilanteita, että joku asia on opettajalle tärkeä, mutta opiskelijoiden mielestä se ei ole ollenkaan sit,ä tai toisinpäin. Ristiriitatilanteet voi rakentua myöskin ajan kanssa pikkuhiljaa ja tulla sitten näkyville yhtäkkiä. Katri, mitä sä ajattelet että miten opettaja voi pysyä rauhallisena ja inhimillisenä tämmöisissä vaikeissa hetkissä?

Puhuja 2
No, kyllä jotenkin se aika, rauhoittuminen on yksi tärkeimmistä vuorovaikutustaidoista, että opiskelijat aistii kyllä tosi nopeasti, jos aikuinen on kärsimätön tai ärtynyt tai hänellä on kiire, että silloin se viesti menee helposti ohi, vaikka asia ja sanat olisikin ihan oikeita. Mulle yksi opettaja joskus sanoi, että hänellä ei ole aikaa ratkaista kaikkea, mutta on aina aikaa kohdata. Se on mun mielestä aika hyvä neuvo, että tavallaan ottaa sen ajan, ja usein kyse tosi pienistä hetkistä.

Puhuja 1
Kyllä, kuulostaa tosi hyvältä ja käytännönläheiseltä ajatukselta. Ja sitten, kun ajatellaan opiskelijaa niin opiskelijan usko itseensähän syntyy vasta sitten, kun joku muu uskoo häneen ensin. Ja tää voi johtua siitä, että opiskelijan kokemus on aika vähäistä, kun puhutaan nuorista opiskelijoista. Hän ei näe sitä osaamistaan sellaisena kuin se on tai, että hän ei usko omiin kykyihinsä siinä opiskelussa, tai vertaa vahvasti itseään esimerkiksi muiden tekemisiin ja toimintaan. Näissä tilanteissa meidän opettajien ja ohjaajien tulee kyllä nähdä opiskelijan potentiaali ja tuoda se esille kannustavana ja rohkaisevana ohjauksena siinä tilanteessa, että nähdään, että hänessä on mahdollisuus oppia ja osata tulevaisuudessa. No, nyt kun me on puhuttu tästä kohtaamisesta ja vuorovaikutuksesta niin Katri, mitä jos sä tiivistäisit yhteen ajatukseen sen, että mitä tää opettajan ja opiskelijan vuorovaikutus sulle merkitsee, niin mitähän se olisi?

Puhuja 2
No, kyllä mä jotenkin ajattelen, että se kohtaaminen ei ole erillinen asia sitä opetusta vaan se on se koko opetuksen ja oppimisen perusta ne vuorovaikutussuhteet ja kohtaamiset siellä luokkatilanteessa. Ja äsken puhuit just tästä palautteen antamisesta ja siitä uskosta siihen nuoreen tai opiskelijaan niin usein ne tarvitaan vaan se yksi aikuinen, joka uskoo tai sanottaa sen ääneen, että sä pystyt siihen. Tai annetaan jotain kannustavaa palautetta silloin, kun siihen on aihetta. Ne on hirveän tärkeitä ja jotenkin sellaisia konkreettisia kohtaamisen asioita niinku semmoiset ihan perusasiat, kun pidetään kiinni siitä mitä on sovittu ja palataan vaikka niihin viimeksi sovittuihin asioihin. Että muistetaan mitä sen opiskelijan kanssa viimeksi käyty läpi ja huomataan se muutos myös, että jos on ollut vaikka joku pattitilanne ja siihen on yhdessä ratkottu jotain niin huomataan se, että jos asiat on mennyt parempaan päin. Ne on hirveän tärkeitä asioita.

Puhuja 1
Kyllä, ja ajattelen että tää myötätunnon voima on kuin auringon lämpö ja se saa meidät kuoriutumaan ja tulemaan rohkeammin näkyville sellaisena kuin me olemme - ihan kaikki. Nyt olemme tulleet podcastin päätökseen ja kiitämme kuuntelijoita ja jatketaan yhdessä vuorovaikutuksen kehittämistä.

Puhuja 2
Näin tehdään jokaisessa hetkessä - sekä pienissä että isoissa.

Loppuun: Haaga-Helia on mukana kansallisessa INKLU-hankeessa (INKLU -Kohti inklusiivista ammatillista koulutusta) 1.3.2024-31.8.2026. Hankkeessa kehitetään ammatillisessa koulutuksessa opiskelevien opiskelijoiden tarvitsemaa erityistä tukea opintojen aikana ja tuetaan työllistymistä. Kirjoitus on osa hankkeessa jaettavia erityisopetuksen ja ohjauksen hyviä käytänteitä.

